ઇન્સ્ટાગ્રામને ફેસબૂક દ્વારા ખરીદવામાં આવી તે ઘટના પણ બિઝનેસ વર્લ્ડમાં ચર્ચાનો પસંદગીનો વિષય બની ગઇ હતી. તેની વિગતો પણ જગજાહેર છે. ઇન્સ્ટાગ્રામને ખરીદવાની રસાકસીમાં ઉતરેલી કંપનીઓ વચ્ચે કેવિન અને માઇકને મીઠી મૂઝંવણમાં મૂકાવું પડ્યું હતું કે આખરે કયો સોદો ફાયદાનો રહેશે. ફેસબૂકના માર્ક ઝ્કરબર્ગ કેવિન માટે મેન્તોર જેવા હતાં કારણ કે સ્ટેનફોર્ડમાં વિદ્યાર્થી હતો ત્યારથી તેમને મળતો રહ્યો હતો. ટ્વીટરના સીઇઓને ઇન્સ્ટાગ્રામને સોંપવાની મનોમન તૈયારી કરી ચૂકેલા કેવિનને ઝકરબર્ગે ટેબલટર્ન ઓફર કરતાં એવી ઓફર આપી કે ઠુકરાવી ન શક્યો. કેવિન નવા જોડાણમાં સ્વતંત્રપણે પહેલાંની જેમ જ કામ કરી શકે છે, એ બધી જ સત્તા છે જે માલિકની હોય છે તેની ખાતરી થતાં ફેસબૂકની ડીલ ફાઇનલ કરી હતી. આ પ્રકરણ એક અલગ જગ્યા માગે એટલું ઊંડુ છે. 2012માં ઝ્કરબર્ગે ઇન્સ્ટાગ્રામના 13 કર્મચારીઓ સહિત કંપની ખરીદી ત્યારે 1 બિલિયન કેશ અને સ્ટોક સાથે લીધી હતી. જ્યાં આજે 200 કર્મચારીઓ ફેસબૂકના કેમ્પસમાં જ રહીને કામ કરી રહ્યાં છે. 2013માં ઇન્સ્ટાગ્રામમાં વિડીયો એડવર્ટાઇઝિંગ પ્લેટફોર્મ રજૂ કર્યું જેણે બિગ ક્લાયન્સને આકર્ષિત કર્યાં. ડિઝની, એક્ટિવિઝન, લેનકોમ, બનાના રીપબ્લિક, સીડબ્લયૂ જેવી કંપનીઓ 2014 સુધીમાં તેમની ગ્રાહક બની હતી. ઇન્સ્ટાગ્રામ હજી પણ નવા નવા ફીચર લોન્ચ કરવાનું ભૂલ્યું નથી. આ એપ સેલિબ્રિટીઝ માટે તો સ્વર્ગ સમાન ગણાવાય છે. જેના ટેલર સ્વીફ્ટ, કિમ કદર્શિયાન, નિકી મીનાઝ, જસ્ટીન બીબર જેવા ફોલોઅર્સના લાખો ફોલોઅર્સને ટેકનોલોજીનો રોમાંચ પૂરો પાડે છે.